CELEX: 62011CJ0145
Language: el
Date: 2012-07-19 00:00:00
Title: Απόφαση του Δικαστηρίου (τρίτο τμήμα) της 19ης Ιουλίου 2012.#Ευρωπαϊκή Επιτροπή κατά Γαλλικής Δημοκρατίας.#Παράβαση κράτους μέλους — Οδηγία 2001/82/ΕΚ — Κτηνιατρικά φάρμακα — Αποκεντρωμένη διαδικασία για τη χορήγηση αδείας κυκλοφορίας κτηνιατρικού φαρμάκου στην αγορά εντός πλειόνων κρατών μελών — Γενόσημα φάρμακα παρόμοια με τα φάρμακα αναφοράς για τα οποία έχει ήδη χορηγηθεί άδεια — Άρνηση αναγνωρίσεως της αιτήσεως εκ μέρους κράτους μέλους — Σύνθεση και φαρμακευτική μορφή του φαρμάκου.#Υπόθεση C‑145/11.

Απόφαση του Δικαστηρίου (τρίτο τμήμα) της 19ης Ιουλίου 2012 —Επιτροπή κατά Γαλλίας
      (Υπόθεση C-145/11)
      «Παράβαση κράτους μέλους — Οδηγία 2001/82/ΕΚ — Κτηνιατρικά φάρμακα — Αποκεντρωμένη διαδικασία για τη χορήγηση αδείας κυκλοφορίας κτηνιατρικού φαρμάκου στην αγορά εντός πλειόνων κρατών μελών
         — Γενόσημα φάρμακα παρόμοια με τα φάρμακα αναφοράς για τα οποία έχει ήδη χορηγηθεί άδεια — Άρνηση αναγνωρίσεως της αιτήσεως εκ μέρους κράτους μέλους — Σύνθεση και φαρμακευτική μορφή του φαρμάκου»
      
      Προσέγγιση των νομοθεσιών — Κτηνιατρικά φάρμακα — Οδηγία 2001/82 — Άδεια κυκλοφορίας στην αγορά — Αποκεντρωμένη διαδικασία — Αίτηση σύμφωνη προς τις τυπικές απαιτήσεις για τις αιτήσεις χορηγήσεως άδειας — Άρνηση αναγνωρίσεως της αιτήσεως εκ μέρους κράτους μέλους για ουσιαστικούς λόγους — Παράβαση (Άρθρο 258 ΣΛΕΕ· οδηγία 2001/82 του Ευρωπαϊκού Κοινοβουλίου και του Συμβουλίου, άρθρα 32 και 33) (βλ. σκέψεις 32-39,
         43, 45-46, 48 και διατακτ.)
      
      Αντικείμενο 
      
         
               Παράβαση κράτους μέλους — Παράβαση των άρθρων 32 και 33 της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου,
                  της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (ΕΕ L 311, σ. 1) — Αποκεντρωμένη διαδικασία για
                  τη χορήγηση αδείας κυκλοφορίας στην αγορά εντός πλειόνων κρατών μελών — Γενόσημα φάρμακα παρόμοια με τα φάρμακα αναφοράς για
                  τα οποία έχει ήδη χορηγηθεί άδεια — Άρνηση αναγνωρίσεως εκ μέρους κράτους μέλους, βασιζόμενη σε επιστημονικούς λόγους που
                  έχουν σχέση με τη σύνθεση του φαρμάκου και την επιλογή του φαρμακευτικού σχήματος — Αρχή της αμοιβαίας αναγνωρίσεως
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Γαλλική Δημοκρατία, αρνούμενη να αναγνωρίσει δύο αιτήσεις αδείας κυκλοφορίας στην αγορά για τα κτηνιατρικά φάρμακα CT-Line
                     15 % Premix και CT-Line 15 % Oral Powder στο πλαίσιο της αποκεντρωμένης διαδικασίας που προβλέπει η οδηγία 2001/82/ΕΚ του
                     Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα, όπως
                     τροποποιήθηκε με την οδηγία 2004/28/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, παρέβη τις υποχρεώσεις
                     που υπέχει από τα άρθρα 32 και 33 της οδηγίας αυτής.
                  
               
            
         
                  2)
               
               
                  
               
               
                  	Καταδικάζει τη Γαλλική Δημοκρατία στα δικαστικά έξοδα.